SET ปิดต่ำสุดรอบวัน รูดหนักเกือบ 20 จุด หวั่น “คืนความสุข” ส่อเค้าอัมพาต!
SET ปิดต่ำสุดรอบวัน รูดหนักเกือบ 20 จุด หวั่น "คืนความสุข" ส่อเค้าอัมพาต! โดยดัชนีปิดตลาดวันนี้ ที่ระดับ 1,819.29 จุด ลบ 19.67 จุด หรือ 1.07% มูลค่าการซื้อขาย 7.42 หมื่นล้านบาท
14 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,819.29 จุด ลบ 19.67 จุด หรือ 1.07% มูลค่าการซื้อขาย 7.42 หมื่นล้านบาท ทั้งนี้ดัชนีปิดตลาดยังเป็นการปรับตัวทำจุดต่ำสุดของวันนี้อีกด้วย
10 หุ้นกดดัชนีวันนี้

ขณะที่นายเทิดศักดิ์ ทวีธีระธรรม ผู้ช่วยกรรมการผู้อำนวยการ สายงานวิจัย บล.เอเซีย พลัส เปิดเผยกับ “ข่าวหุ้นธุรกิจออนไลน์” ว่าการที่ดัชนีฯปรับตัวลดลงถึง 19 จุด ในวันนี้ เป็นผลมาจากความกังวลเกี่ยวกับประเด็นการเลื่อนเลือกตั้งออกไปจากเดิมที่มีกำหนดในเดือนพฤศจิกายน 2561 จึงมีแรงเทขายออกมาช่วงท้ายตลาดฯ อย่างไรก็ตามประเด็นการเลื่อนเลือกตั้งยังอยู่ระหว่างการพิจารณาเท่านั้น จึงคาดว่าในวันพรุ่งนี้ แรงเทขายจะเริ่มน้อยลง ส่งผลให้ดัชนีฯมีโอกาสที่จะรีบาวด์ได้
อนึ่งวันนี้ นายวิษณุ เครืองาม รองนายกรัฐมนตรี ฝ่ายกฎหมาย ได้มีการชี้แจงความคืบหน้าการดำเนินงานด้านกฎหมายของรัฐบาลแก่สื่อมวลชน ในกิจกรรม “สื่ออยากรู้ รัฐบาลอยากเล่า” หัวข้อ “กฎหมายหลายรส กับอนาคตประเทศไทย” และแถลงเรื่อง “แผนปฏิรูปประเทศไทย”
โดยคาดว่าหัวหน้าคณะรักษาความสงบแห่งชาติ (คสช.) จะเรียกประชุมหัวหน้าพรรคการเมือง คณะกรรมการการเลือกตั้ง (กกต.) คณะกรรมการร่างรัฐธรรมนูญ (กรธ.) เพื่อกำหนดโรดแมพสุดท้ายของประเทศ ได้ภายในเดือนมิ.ย.61 นี้ ซึ่งจะเป็นโรดแมพที่ชัดเจนที่สุด พร้อมทั้งกำหนดวันเลือกตั้งหลังกระบวนการในส่วนกฎหมายเกี่ยวกับการเลือกตั้งแล้วเสร็จ
ทั้งนี้ นายวิษณุ ประเมินว่า สภานิติบัญญัติแห่งชาติ (สนช.) จะพิจารณากฏหมายเกี่ยวกับเลือกตั้งแล้วเสร็จภายในเดือน ม.ค.นี้ แต่หากมีข้อทักท้วงเพิ่มเติมจะมีการตั้งกมธ.ร่วม 3 ฝ่ายพิจารณา คาดใช้เวลาประมาณ 1 เดือนแล้วเสร็จราวเดือน ก.พ. จากนั้นจะเข้าสู่ขั้นตอน นำขึ้นทูลเกล้าฯ ราวเดือน มี.ค.และรอรับการโปรดเกล้าฯ ประมาณ 90 วัน ตามรัฐธรรมนูญ ภายในเดือน มิ.ย.เมื่อมีผลบังคับใช้เริ่มกระบวนการเลือกตั้งนับหนึ่งไป 150 วัน ซึ่งช้าที่สุดการเลือกตั้งน่าจะเกิดขึ้นภายในเดือน ก.พ. 62
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 4,971.50 ล้านบาท ปิดที่ 94.25 บาท ลดลง 4 บาท
PTT มูลค่าการซื้อขาย 3,025.49 ล้านบาท ปิดที่ 486 บาท ลดลง 6 บาท
TRUE มูลค่าการซื้อขาย 2,362.86 ล้านบาท ปิดที่ 6.60 บาท ลดลง 0.15 บาท
IRPC มูลค่าการซื้อขาย 2,257.06 ล้านบาท ปิดที่ 7.40 บาท ราคาไม่เปลี่ยนแปลง
PTTEP มูลค่าการซื้อขาย 2,247.30 ล้านบาท ปิดที่ 117.50 บาท ราคาไม่เปลี่ยนแปลง
 
ตลาดหุ้นเอเชีย
